**Podružnica Split**

***predsjednica dopredsjednik tajnica***

 *Dušanka Martinović Kaliterna Damir Roje Anamarija Jurčev Savičevič*

AMZH-podružnica Split u suorganizaciji s Centrom zakulturu i cjeloživotno obrazovanje „Zlatna vrata“ i HLZ-podružnicom Split pozivaju Vas na predavanje:

**Osteoporoza i osteoporotski prijelomi – „tamna sjena” treće životne dobi**

Osteoporoza predstavlja jednu od pet najčešćih kroničnih bolesti, koja poprima epidemijske razmjere i predstavlja veliki javnozdravstveni problem u brojnim zemljama svijeta. Ona je najčešća metabolička bolest razvijenog svijeta, koju karakterizira smanjenje koštane mase i poremećaj mikroarhitekture kosti, zbog čega kost postaje manje čvrsta i podložna prijelomima. Ova bolest ima kronični i progresivan tijek. Njen razvoj se može pratiti mjerenjem smanjenja mineralne gustoće kosti (eng. Bone Mineral Density – BMD), što se u praksi manifestira smanjenjem čvrstoće kosti i oštećenjima koštane mikroarhitekture. Najčešća je tzv. postmenopauzalna osteoporoza koja nastaje zbog pada razine hormona estrogena u tijelu žene, a razvija se 10-15 godina nakon menopauze – u „trećoj” životnoj dobi. Tada se počinju događati tzv. osteoporotski prijelomi (najčešće kralježnice, kuka, ili podlaktice – ručnog zgloba). U Europi se svakih 30 sekundi dogodi jedan osteoporotski prijelom. Predavanje se fokusira na načine prepoznavanja znakova osteoporoze, liječenja osteoporotskih prijeloma, te na strategiju prevencije istih, ali i generalnu prevenciju osteoporoze kao „tamne sjene” treće životne dobi.

Predavač : **Doc.prim.dr.sc. Bruno Lukšić,** dr. med., spec. opće kirurgije, spec. ortopedije i traumatologije, subspecijalist traumatologije, pročelnik Zavoda za ortopediju i traumatologiju KBC Split

Predavanje će se održati dana 20. siječnja 2025. godine u 19:00 sati u kinoteci „Zlatna vrata“,Dioklecijanova 7. u Splitu.

*Za zdravstvene radnike sudjelovanje će biti bodovano prema pravilniku komora.*

*Veselimo se Vašem dolasku !*

*S poštovanjem,*

*prof. emer. Dušanka Martinović Kaliterna, predsjednica podružnice Split- AMZH*